מור באלאז'

מור באלאז' מוורצה (תואר אצולה) (במקור משה כהן (קוֹהְן), בהונגרית: Balázs Mór; פשט, 6 באפריל 1849 – רמאגן, 1 באוגוסט 1897) היה ייזם עצמאי, מהנדס תחבורה יהודי-הונגרי בולט של המאה ה-19. עבודתו עדיין קובעת את התחבורה והנוף העירוני של בירת הונגריה בודפשט.

 ביוגרפיה 
משה כהן נולד במשפחה יהודית כבנם של ארמין כהן (קוהן) ושל רוז'ה לוריא. הוא סיים לימודי התחבורה ותעבורה בממלכה המאוחדת. הוא פיתח תוכנית תחת הכותרת "רשת החשמלית של זרם בודפשט", בו התווה את הבסיס להובלה מתקדמת מבוססת מסילה. הוא חשב להכניס רכבת עירונית חשמלית, אשר היה רעיון מהפכני באותה תקופה. כך הפך למנכ"ל המייסד של חברת החשמליות העירונית של בודפשט (Budapesti Városi Villamosvasút Társaság). בעקבות רעיונותיו, החלה החשמלית הראשונה לנסוע בבודפשט ב-30 ביולי 1889, ונסעה בין כיכר האוניברסיטה (Egyetem tér) לבין כיכר אורצי (Orczy tér) ואחריה קו החשמלית ברחוב פודמניצקי (Podmaniczky utca).

הרעיון והיישום של רכבת התחתית של המילניום (1896 - אלף שנה להתיישבות המדיארים במרכז אירופה) מקושר גם כן לשמו של מור באלאז'. קו המטרו הראשון ביבשת אירופה נבנה תוך 20 חודשים בלבד עד 1896

לאורך מסלול של 3,228 מטר הששירתה את המכוניות הראשונות התת-קרקעיות שהיו למעשה חשמליות עם קומה נמוכה. מלך הונגריה, פרנץ יוזף הראשון, קיסר אוסטריה העניק את תואר האצולה לבאלאז' על הישגיו. הוא כבר לא היה מסוגל לממש את תוכניותיו האחרות כי מת צעיר יחסית באחת מנסיעותיו. באלאז' הובא למנוחות בבית הקברות היהודי ברחוב קוזמה בבודפשט.

מור באלאז' תרם רבות להפיכת בודפשט לכרך ולמטרופולין עולמי, אבל למרבה הצער, לא הייתה לו הזדמנות לממש את התוכניות האחרות שלו, שכן הוא חי רק 48 שנים. כעת מונצח גם שמו גם על ידי פרס שנוסד על ידי חברת התחבורה של בודפשט (BKV Zrt) החל משנת 1997, מוענק הפרס לעובדיה בעלי הישגים יוצאי דופן בתחבורה ציבורית.

 הנצחתו 
 קברו נמצא כאמור בבית הקברות היהודי ברחוב קוזמה.
 על שמו קרויה תוכנית מור באלאז', קונספט פיתוח התחבורה של בודפשט, שנמצא בפיתוח.
 פרס מור באלאז'

 עבודותיו 
 רשת רכבות קטרי הקיטור (חשמלית קיטור) של בודפשט. בודפשט, 1886 (אותו הדבר בגרמנית. בודפשט, 1886)

 ראו גם 
 Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
 Magyar nagylexikon I–XIX. Főszerk. Bárány Lászlóné et al. Budapest: Akadémiai; (hely nélkül): Magyar Nagylexikon. 1993–2004. ISBN 963-05-6611-7 (לקסיקון הונגרי גדול I–XIX עורך ראשי. לאסלו בארן. בודפשט: אקדמית: Magyar Nagylexikon. 1993–2004)
 Palatinus József: A szabadkőművesség bűnei. 4. kiad. Budapest, 1938–1939. Budai-Bernwaliner József ny. (חטאי הבנייה החופשית)
 Új magyar életrajzi lexikon I–VI. Főszerk. Markó László. Budapest: Magyar Könyvklub; (hely nélkül): Helikon. 2001–2007. ISBN 963-547-414-8 (לקסיקון ביוגרפי הונגרי חדש I–VI. עורך ראשי. לאסלו מרקו. בודפשט: מועדון הספר ההונגרי: הליקון. 2001–2007)

 לקריאה נוספת 
 Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
 Szinnyei József: Magyar írók élete és munkái I. (Aachs–Bzenszki). Budapest: Hornyánszky. 1891. (יוזף סינאי: חייהם ויצירותיהם של סופרים הונגרים א' (אחס–בזנסקי). בודפשט: הורניאנסקי. 1891.
 Adatai a Petőfi Irodalmi Múzeum katalógusában (נתוניו נמצאים בקטלוג של המוזיאון הספרותי פטפי)

 קישורים חיצוניים 

 מור באלאז' - The first tram in Budapest - 135 years ago (באנגלית)
 BALÁZS MÓR PLAN BUDAPEST MOBILITY PLAN (באנגלית)
 The Life and Works of Mór Balázs (בהונגרית ותמצית באנגלית)
 הזוכים בפרס מור באלאז'
 ביוגרפיה של מור באלאז' באתר Arcanum

 הערות שוליים 

קטגוריה:מהנדסים יהודים הונגרים
קטגוריה:אנשי עסקים יהודים הונגרים
קטגוריה:אצולה יהודית הונגרית
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1849
קטגוריה:הונגרים שנפטרו ב-1897